b'\n_START_ARTICLE_\nTerorizam\n_START_SECTION_\nUstroj teroristi\xc4\x8dke organizacije\n_START_PARAGRAPH_\nNa vrhu piramide je vo\xc4\x91a/vodstvo koji propisuju program, donose odluke, odre\xc4\x91uju ciljeve te op\xc4\x87enito usmjeravaju aktivnosti svojih \xc4\x8dlanova. _NEWLINE_Sljedi ve\xc4\x87i broj provoditelja napada koji su naj\xc4\x8de\xc5\xa1\xc4\x87e sposobni uvje\xc5\xbebavati nove \xc4\x8dlanove teroristi\xc4\x8dke skupine. _NEWLINE_Aktivni pomaga\xc4\x8di su brojnija skupina onih koji sami sebe uglavnom i ne dr\xc5\xbee \xc4\x8dlanovima skupine. Oni obi\xc4\x8dno materijalno poma\xc5\xbeu \xc4\x8dlanove skupine na zada\xc4\x87i, a ponekad sudjeluju i u samim napadima ali u sporednoj ulozi (odvra\xc4\x87anje pozornosti isl.). _NEWLINE_Pasivni pomaga\xc4\x8di su na dnu hijerarhije, te su najbrojniji, a predstavljaju pojedince koji znaju za teroristi\xc4\x8dke aktivnosti, nazo\xc4\x8dnost terorista, ali odlu\xc4\x8duju njihove aktivnosti ignorirati._NEWLINE_Neke od metoda djelovanja teroristi\xc4\x8dkih skupina su teroristi\xc4\x8dke \xc4\x87elije. Osnovno na\xc4\x8delo djelovanja je relativno jednostavno. Dijele\xc4\x87i veliku organizaciju u mnogo multipersonalnih grupa te dijele\xc4\x87i informacije unutar svake \xc4\x87elije, po potrebi ve\xc4\x87a organizacija ima \xc5\xa1anse za pre\xc5\xbeivljavanjem u slu\xc4\x8daju da je bilo koji od njenih dijelova kompromitiran. Sastoji se od planiraju\xc4\x87ih ili podr\xc5\xbeavaju\xc4\x87ih \xc4\x87elija, spava\xc4\x8da ili "podmorni\xc4\x8dke" \xc4\x87elije, te egzekucijskih \xc4\x87elija. _NEWLINE_Pojedinci razo\xc4\x8darani u dru\xc5\xa1tveni sustav i nemo\xc4\x87ni da promjene poredak i odnose u dru\xc5\xa1tvu, odlu\xc4\x8duju se napasti ljude na klju\xc4\x8dnim pozicijama i vlasti koje dr\xc5\xbee odgovornim za nastalo stanje ili teroristi\xc4\x8dkim napadom nastoje privu\xc4\x87i pozornost na odre\xc4\x91eni problem, te takve akcije mo\xc5\xbeemo definirati kao individualni terorizam. Tako\xc4\x91er tu je i samoubila\xc4\x8dki terorizam koji mo\xc5\xbee biti sastavni na\xc4\x8din djelovanja bilo kakve organizacijske strukture, a sam psiholo\xc5\xa1ki u\xc4\x8dinak koji eksplozija izaziva jest jako velik.\n_START_SECTION_\nTerorizam u hrvatskom kaznenom pravu\n_START_PARAGRAPH_\nKazneno djelo terorizma regulira \xc4\x8dlanak 97. kaznenog zakona Republike Hrvatske. _NEWLINE_Sama pravna definicija terorizma nikad nije do\xc5\xbeivjela konsenzus, stoga su za definiranje istog va\xc5\xbeni brojni dokumenti doneseni na nacionalnoj i regionalnoj razini. Za Hrvatsku va\xc5\xbeni su sljede\xc4\x87i dokumenti koji definiraju i reguliraju pojam terorizma: Europska konvencija o suzbijanju terorizma (1977.), Protokol izmjene i dopune Europske konvencije o suzbijanju terorizma 1977. (2003.), Konvencija Vije\xc4\x87a Europe o sprje\xc4\x8davanju terorizma (2005.), Okvirna odluka 2002/475/PUP o borbo protiv terorizma (2002.) i Okvirna odluka o izmjenama i dopunama Okvirne odluke o borbi protiv terorizma 2002. (2008.)._NEWLINE_\xc4\x8clanci kaznenog prava koji su povezani sa \xc4\x8dlankom 97. koji regulira i definira terorizam jesu: \xc4\x8dl 98. KZ - Financiranje terorizma, \xc4\x8dl 99. KZ - Javno poticanje na terorizam, \xc4\x8dl 100. KZ - Nova\xc4\x8denje za terorizam, \xc4\x8dl 101. KZ - Obuka za terorizam.'